《黄石庙》
金朝·赵滋

狂豪击车代无人，神石一砭志乃信。吹嘘风云遮楚秦，炎精炽然四百春。

一编尚吝续后尘，江山有待终此身。望望久愁横目民，朝阳凄凄霜未休。

江燕竟来江北游，山回鼎移海横流。天风何时清九州，草泥自古跧王侯。

神弃不恤谁当羞，割牲酾酒空千秋。

作者简介：汴人，字济甫。晓音律，善谈笑。画入能品，书法颇得赵秉文之妙。